b'\n_START_ARTICLE_\nSamosely\n_START_PARAGRAPH_\nSamosely (en bielor\xc3\xbas\xc2\xa0: \xd1\x81\xd0\xb0\xd0\xbc\xd0\xb0\xd1\x81\xd1\x91\xd0\xbb\xd1\x8b, en rus\xc2\xa0: \xd1\x81\xd0\xb0\xd0\xbc\xd0\xbe\xd1\x81\xd1\x91\xd0\xbb\xd1\x8b, en ucra\xc3\xafn\xc3\xa8s: \xd1\x81\xd0\xb0\xd0\xbc\xd0\xbe\xd1\x81\xd0\xb5\xd0\xbb\xd0\xb8, tradu\xc3\xaft com "colons" en catal\xc3\xa0) s\xc3\xb3n ciutadans que resideixen de manera il\xc2\xb7legal en l\'\xc3\xa0rea de 30 km a la zona d\'exclusi\xc3\xb3 despr\xc3\xa9s de l\'accident de Txern\xc3\xb2bil i que va afectar a importants extensions d\'Ucra\xc3\xafna i Bielor\xc3\xbassia que en aquell moment eren territoris de la Uni\xc3\xb3 Sovi\xc3\xa8tica. _NEWLINE_Dins de l\'\xc3\xa0rea d\'exclusi\xc3\xb3 hi ha diverses localitats i llogarets abandonats la poblaci\xc3\xb3 de les quals es va negar a ser evacuada o b\xc3\xa9 van tornar de manera il\xc2\xb7legal despr\xc3\xa9s que el per\xc3\xadmetre s\'acordon\xc3\xa9s. La major part de la poblaci\xc3\xb3 s\xc3\xb3n ancians que ja residien a Txern\xc3\xb2bil i altres localitats properes abans del desastre nuclear del 1986. A aquests se\'ls va prometre que tornarien aviat a casa mentre eren reubicats en altres ciutats m\xc3\xa9s distants en les que van haver d\'acostumar-se a la discriminaci\xc3\xb3 per part d\'altres ciutadans. _NEWLINE_La poblaci\xc3\xb3 estimada \xc3\xa9s d\'uns 197 habitants, inicialment eren uns 1.200, dels quals la majoria resideix a Txern\xc3\xb2bil mentre que la meitat est\xc3\xa0 disseminada en altres localitats al llarg de la zona.'